section_heading: Nastavak poslovne karijere
paragraph_text: Ivan Vrdoljak je osnovao tvrtku Livit d.o.o. u rujnu 2018. godine, u skladu sa zakonskim obvezama o proteku godine dana od završetka dužnosničkog mandata. Tvrtka Livit je nositelj globalnog projekta „The Economist: Svijet u idućoj godini“ u Republici Hrvatskoj, a projekt se sastoji od diplomatsko-poslovne konferencije i izdavanja istoimenog globalnog magazina na hrvatskom jeziku. Tvrtka Livit se bavi i zaštitom okoliša kroz oporabu otpada, a za taj dio poslovanja je zadužena sestrinska tvrtka Eko Livit d.o.o.